

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 120-01/17-01/03

URBROJ: 2186/10-01/1-18-03

Vidovec, 13. studenog 2018.

Temeljem članka 35. točka 6. Zakona o lokalnoj i područnoj (regionalnoj) samoupravi („Narodne novine“ broj 33/01,60/01 - vjerodostojno tumačenje,129/05, 109/07, 125/08, 36/09, 150/11, 144/12, 19/13, 137/15 i 123/17), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na 1. izvanrednoj sjednici održanoj dana 13. studenog 2018. godine donijelo je

**ODLUKA o dopuni**

**Odluke o plaći i ostalim materijalnim pravima**

**načelnika Općine Vidovec**

**Članak 1.**

Članak 9. Odluke o plaći i materijalnim pravima načelnika Općine Vidovec („Službeni vjesnik Varaždinske županije“ broj 33/17) dopunjuje se te glasi:

„Članak 9.

Općinski načelnik za vrijeme trajanja mandata ima pravo na osiguranje od posljedica nesretnog slučaja tijekom 24 sata.

Ako je općinski načelnik odsutan zbog bolovanja do 42 dana ima pravo na naknadu plaće u visini 85% od njegove osnovne plaće ostvarene u mjesecu neposredno prije nego je započeo s bolovanjem.

Općinskom načelniku pripada naknada od 100% iznosa osnovne plaće kada je na bolovanju zbog profesionalne bolesti ili ozljede na radu. “

**Članak 2.**

Ostale odredbe osnovne Odluke ostaju nepromijenjene.

**Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek